**č. j. xxx/2021/OM**

**Zmluva o dielo**

**uzatvorená podľa § 631 - 656 zákona č. 40/1964 Zb. Občiansky zákonník**

(ďalej len *„Občiansky zákonník“*)

**I.**

**Zmluvné strany**

**1. Objednávateľ: Mesto Nitra**

so sídlom: Štefánikova trieda 60, 950 06 Nitra

v zastúpení: Marek Hattas, primátor

IČO: 00 308 307

IČ DPH: SK 2021102853

bankové spojenie: Slovenská sporiteľňa, a.s.

IBAN: SK04 0900 0000 0050 2800 1139

(ďalej len ako *„Objednávateľ“*)

**2. Zhotoviteľ: .................................**

so sídlom: **.................................**

v zastúpení: **.................................**

IČO: **.................................**

IČ DPH: **.................................**

bankové spojenie: **.................................**

IBAN: **.................................**

zapísaná: **.................................**

(ďalej len ako *„Zhotoviteľ“*)

(Objednávateľ a Zhotoviteľ spolu ďalej len ako *„zmluvné strany“*)

**II.**

**Predmet zmluvy**

**1.** Predmetom tejto zmluvy je:

1. umelecko-remeselná obnova okien (t. j. repasovanie existujúceho okna), vrátane všetkých stavebných prác a dodávok s tým súvisiacich (demontáž existujúceho okna, montáž repasovaného existujúceho okna, murárska vysprávka bez maľovky);
2. výmena okien, u ktorých nebude možná obnova v zmysle písm. a) tohto bodu tejto zmluvy, za ich repliky, vrátane ich výroby a všetkých stavebných prác a dodávok s tým súvisiacich (demontáž existujúceho okna, montáž repliky, murárska vysprávka bez maľovky);
3. výroba otváravých dočasných provizórnych náhradných okien v počte 3 ks (slovom: troch kusov) a všetky stavebné práce a dodávky s tým súvisiace (montáž a demontáž dočasného provizórneho okna);

v rozsahu a za podmienok uvedených v tejto zmluve (ďalej len *„Dielo“*), na budove národnej kultúrnej pamiatky na Štefánikovej triede č. 50 v Nitre, evidovanej v Ústrednom zozname pamiatkového fondu pod č. 11871 ako „Kasáreň“, nachádzajúcej sa na parc. reg. „C“ KN č. 2041 a 2042, v k. ú. Nitra, slúžiacej ako Mestská tržnica (ďalej len *„Objekt“*).

**2.** Touto zmluvou sa Zhotoviteľ zaväzuje vykonať Dielo vo vlastnom mene a na vlastnú zodpovednosť, v súlade s platnými právnymi predpismi a podmienkami vymedzenými v tejto zmluve a Objednávateľ sa zaväzuje zaplatiť Zhotoviteľovi za vykonané Dielo dohodnutú odmenu a riadne vykonané Dielo prevziať.

**3.** Zhotoviteľ sa zaväzuje Dielo vykonať na základe požiadaviek a pokynov Objednávateľa, v rozsahu a za podmienok v zmysle:

1. rozhodnutí Krajského pamiatkového úradu Nitra č. KPUNR-2017/5392-2/11273/KRM a č. KPUNR-2019/19230-3/66816/KRM;
2. Inventarizácie časti okien býv. kasární (tržnice) na Štefánikovej triede v Nitre, spracovateľ Peter Buday a Ing. Arch. Lýdia Chovancová Budayová, PhD., Nitra, november 2019;
3. záväzného stanoviska Krajského pamiatkového úradu Nitra č. KPUNR-2019/24499-2/91949/KRM;
4. podmienok stanovených platnými právnymi predpismi SR, ktoré upravujú nakladanie a údržbu národných kultúrnych pamiatok, predovšetkým v zmysle podmienok zakotvených vo vyhláške Ministerstva kultúry Slovenskej republiky č. 253/2010 Z. z., ktorou sa vykonáva zákon č. 49/2002 Z. z. o ochrane pamiatkového fondu v znení neskorších predpisov.

**4.** Zhotoviteľ sa zaväzuje práce vykonávať šetrným spôsobom tak, aby došlo k minimálnemu narušeniu pôvodných vonkajších a vnútorných ostení a nadpraží. V prípade, že k narušeniu dôjde, Zhotoviteľ je v rámci Diela povinný narušenie opraviť s maximálne možným zachovaním pôvodného materiálu v súlade s bodom 3. tohto článku tejto zmluvy.

**5.** Zhotoviteľ sa zaväzuje, že vykoná Dielo vrátane zabezpečenia montážneho materiálu, potrebného lešenia a strojného a mechanizačného vybavenia, odstránenie prípadného znečistenia okolia okien, ktoré sú dotknuté predmetom tejto zmluvy a odvozu a likvidácie odpadu.

**6.** Zhotoviteľ sa zaväzuje odvoz a likvidáciu odpadu vytvoreného v súvislosti s realizáciou predmetu zmluvy zabezpečiť v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a súvisiacimi všeobecne záväznými právnymi predpismi platnými v odpadovom hospodárstve.

**7.** Objednávateľ sa na základe tejto zmluvy zaväzuje Zhotoviteľovi najmä:

1. poskytnúť podklady uvedené v bode 3. tohto článku tejto zmluvy potrebné k vykonaniu Diela;
2. umožniť obhliadku (Objektu, vzorových okien, ktoré už sú osadené na *Objekte* a ktoré slúžia ako podklad pre umelecko-remeselnú obnovu, resp. výrobu repliky okien);
3. poskytnúť súčinnosť pri vykonávaní predmetu zmluvy po dohode so správcom Objektu (zabezpečenie vstupu do Objektu, určenie odberných miest vody a elektrickej energie a pod.).

**8.** Objednávateľovi bol za účelom spolufinancovania diela poskytnutý nenávratný finančný príspevok na základe Zmluvy o poskytnutí dotácie zo štátneho rozpočtu prostredníctvom rozpočtu Ministerstva kultúry Slovenskej republiky na rok 2021 č. MK-2937/2021-423 v rámci programu Ministerstva kultúry Slovenskej republiky „Obnov si svoj dom“ a účelovo viazaná dotácia z rozpočtu Nitrianskeho samosprávneho kraja na základe Zmluvy č. 334/2021/OKaŠ zo dňa 06.05.2021 o poskytnutí dotácie na obnovu národnej kultúrnej pamiatky .

**III.**

**Termín plnenia**

**1.** Zhotoviteľ sa na základe tejto zmluvy zaväzuje, že vykoná a odovzdá Objednávateľovi Dielo, bližšie špecifikované v čl. II. bode 1. v spojitosti s čl. VII. bodom 5. tejto zmluvy, **najneskôr do 30.11.2021**.

**IV.**

**Miesto plnenia**

1. Miestom plnenia podľa tejto zmluvy je:
2. *Objekt, čo sa týka* demontáže existujúceho okna a jeho nahradenia dočasným náhradným oknom a následne repasovaným oknom, resp. jeho replikou, a prebratia Diela,
3. .......................................................... (ďalej len „Dielňa“), čo sa týka prác na obnove, oprave pôvodných okien, resp. na výrobe replík okien a dočasných náhrad okien.

**V.**

**Odmena a platobné podmienky**

**1.** Zmluvné strany sa dohodli na odmene za vykonané Dielo nasledovne:

1. za 1 ks časti Diela bližšie špecifikovanej v čl. II. bode 1. písm. a) tejto zmluvy (t. j. repasovanie existujúceho okna), vo výške .............**€ s DPH** (slovom: ), z toho DPH je vo výške .............€ (slovom: ), t. j. bez DPH .............€ (slovom: );
2. za 1 ks časti Diela bližšie špecifikovanej v čl. II. bode 1. písm. b) tejto zmluvy (t. j. replikovanie existujúceho okna), vo výške .............**€ s DPH** (slovom: ), z toho DPH je vo výške .............€ (slovom: ), t. j. bez DPH .............€ (slovom: );
3. za 1 ks časti Diela bližšie špecifikovanej v čl. II. bode 1. písm. c) tejto zmluvy (činnosti súvisiace s výrobou, osadením a zložením provizórnych náhradných okien), vo výške .............**€ s DPH** (slovom: ), z toho DPH je vo výške .............€ (slovom: ), t. j. bez DPH .............€ (slovom: );

**pričom celková odmena nesmie presiahnuť sumu 44.580,- € (slovom: štyridsaťštyritisícpäťstoosemdesiat eur) vrátane DPH.**

1. Odmena podľa bodu 1. tohto článku tejto zmluvy je konečná a sú v nej zahrnuté všetky náklady Zhotoviteľa spojené s dodávkou Diela.

**3.** Odmena bude Zhotoviteľom fakturovaná po prevzatí riadne dokončeného Diela Objednávateľom v zmysle čl. VI. bodu 7. tejto zmluvy. Splatnosť faktúry je 30 kalendárnych dní odo dňa doručenia faktúry Objednávateľovi.

**5.** Dohodnutá odmena vychádza z cenovej ponuky Zhotoviteľa zo dňa XX.YY.2021, ktorá tvorí neoddeliteľnú súčasť tejto zmluvy.

**VI.**

**Práva a povinnosti Zhotoviteľa a Objednávateľa**

1. Zhotoviteľ sa touto zmluvou zaväzuje odovzdať Objednávateľovi predmetné Dielo, ako aj všetku dokumentáciu súvisiacu s Dielom a sprostredkovať všetky potrebné informácie súvisiace s Dielom v termíne podľa čl. III. tejto zmluvy.
2. Zhotoviteľ zodpovedá za to, že Dielo bude zhotovené v súlade s podmienkami uvedenými v tejto zmluve.
3. Zhotoviteľ je oprávnený vykonať Dielo aj prostredníctvom tretích osôb (subdodávka), avšak aj v takomto prípade zodpovedá, ako keby dielo vykonával sám.

**4.** Zhotoviteľ zodpovedá za to, že Dielo zhotovené na základe tejto zmluvy bude mať po stanovenú záručnú dobu vlastnosti dojednané v tejto zmluve. Záručná doba Diela je 2 roky odo dňa prevzatia Diela.

**5.** Zhotoviteľ sa zaväzuje prípadné vady Diela odstrániť bez zbytočného odkladu po uplatnení oprávnenej reklamácie Objednávateľom, najneskôr v lehote 15 kalendárnych dní od ich písomného oznámenia Objednávateľom.

**6.** Zhotoviteľ sa zaväzuje strpieť kedykoľvek počas platnosti a účinnosti tejto zmluvy výkon kontroly/auditu súvisiaceho s vykonaním Diela a poskytnúť všetku potrebnú súčinnosť osobám povereným Objednávateľom na takúto činnosť.

**7.** Objednávateľ sa zaväzuje, že prevezme dokončené bezvadné Dielo na dohodnutom mieste plnenia záväzku najneskôr v posledný deň termínu plnenia za podmienky, že Zhotoviteľ písomne vyzve Objednávateľa na prevzatie Diela najneskôr 5 (slovom: päť) pracovných dní vopred. V prípade omeškania výzvy Zhotoviteľa podľa predchádzajúcej vety sa primerane predlžuje lehota Objednávateľa na prevzatie Diela. Preberacieho konania sa zúčastnia splnomocnení zástupcovia Objednávateľa a Zhotoviteľa, ktorí podpíšu protokol o odovzdaní a prevzatí Diela.

**8.** Objednávateľ nie je povinný prevziať Dielo, ak má vady a/alebo ak nie je vyhotovené v súlade s podmienkami stanovenými touto zmluvou.

**9.** Zhotoviteľ je povinný vykonať všetky zdravotné a bezpečnostné opatrenia potrebné k vykonaniu Diela predchádzajúce vzniku škôd na majetku alebo na zdraví osôb v súvislosti s výkonom predmetu tejto zmluvy.

**10.** Zhotoviteľ zodpovedá za škody na majetku alebo na zdraví, ktoré spôsobí sám, alebo osoby s ním spojené, v súvislosti s výkonom predmetu tejto zmluvy.

**11.** Zhotoviteľ zodpovedá za vybraté pôvodné okná prevzaté od Objednávateľa.

**12.** Na Objednávateľa prechádza zodpovednosť za náhodné zhoršenie Diela a vlastnícke právo k replikám okien v zmysle čl. II. ods. 1 písm. b) tejto zmluvy a k dočasným provizórnym náhradným oknám v zmysle čl. II. ods. 1 písm. c) tejto zmluvy protokolárnym prevzatím Diela v zmysle čl. VI. bodu 7. tejto zmluvy.

**VII.**

**Postup pri vyhotovení Diela**

1. Určenie, ktoré pôvodné okná na Objekte budú súčasťou Diela, vykoná správca Objektu.
2. Zhotoviteľ je povinný minimálne 3 (slovom: tri) pracovné dni vopred informovať Objednávateľa o tom, kedy (presne dátum a čas) plánuje demontáž existujúcich okien, aby Objednávateľ, resp. osoby ním poverené, mohol byť prítomný pri demontáži pôvodných okien.
3. Rozhodnutie o tom, či konkrétne pôvodné okno bude repasované alebo replikované je oprávnená vykonať len Objednávateľom poverená osoba po demontáži pôvodného okna a pre Zhotoviteľa je toto rozhodnutie záväzné.
4. Bezprostredne po demontáži pôvodného okna umiestni Zhotoviteľ do prázdneho otvoru v stene po demontovanom pôvodnom okne provizórnu náhradu. Správca Objektu určí miestnosti, v ktorých bude do jedného otvoru po pôvodnom okne vložené provizórne náhradné okno, aby bolo zabezpečené vetranie miestnosti a prístup svetla do miestnosti a ostatné otvory po demontovaných oknách budú zadebnené (napr. prekrytím OSB doskou).Provizórne náhrady môžu byť z otvorov po demontovaných pôvodných oknách odstránené až tesne pred vložením repasovaných okien, resp. replík okien.
5. Zhotoviteľ repasuje, resp. vytvorí repliky, len toľkých pôvodných okien a vyhotoví len toľko dočasných náhradných okien, aby súčet odmien za jednotlivé okná nepresiahol celkovú odmenu uvedenú v článku V. bode 1. tejto zmluvy.
6. Zhotoviteľ vráti Objednávateľovi aj pôvodné okná, ktoré boli nahradené replikami.

**VIII.**

**Ďalšie dojednania**

**1.** Zmluvné strany sa dohodli, že odstúpiť od tejto zmluvy možno len z dôvodov uvedených v Občianskom zákonníku. Spôsob odstúpenia od zmluvy sa riadi ustanoveniami Občianskeho zákonníka a je možné ho vykonať do 14 kalendárnych dní odo dňa kedy sa zmluvná strana, ktorá chce právo odstúpenia uplatniť o dôvode zakladajúcom právo odstúpiť od tejto zmluvy dozvedela.

1. V prípade, že sa Zhotoviteľ omešká s plnením ktorejkoľvek povinnosti podľa tejto zmluvy alebo nesplní niektorú povinnosť, ktorá mu vyplýva z tejto zmluvy, má Objednávateľ právo žiadať od Zhotoviteľa zmluvnú pokutu vo výške 15% z celkovej odmeny Zhotoviteľa podľa čl. V. bodu 1. tejto zmluvy, a to za každé omeškanie a/alebo nesplnenie povinnosti. Objednávateľ nemá právo na zmluvnú pokutu podľa predchádzajúcej vety, ak neposkytol Zhotoviteľovi riadne a včas potrebnú súčinnosť podľa tejto zmluvy, pričom minimálna lehota daná Zhotoviteľom Objednávateľovi na poskytnutie súčinnosti je 5 (slovom: päť) pracovných dní. Uhradením zmluvnej pokuty nie je dotknuté právo Objednávateľa domáhať sa náhrady škody v plnej výške.
2. Za škodu sa považujú aj sankčné postihy Objednávateľa za nedodržanie dotačnej disciplíny v zmysle zmlúv uvedených v čl. II. ods. 8 tejto zmluvy udelené Objednávateľovi v príčinnej súvislosti s omeškaním a/alebo nesplnením povinnosti Zhotoviteľa.

**IX.**

**Záverečné ustanovenia**

**1.** Táto zmluva môže byť menená alebo doplnená len po dohode obidvoch zmluvných strán očíslovanými písomnými dodatkami k zmluve, ktoré budú tvoriť jej neoddeliteľnú súčasť.

**2.** Ostatné skutočnosti neupravené touto zmluvou sa budú spravovať príslušnými ustanoveniami Občianskeho zákonníka a súvisiacimi právnymi predpismi.

**3.** Táto zmluva je uzatvorená a nadobúda platnosť dňom jej podpisu posledným zo zástupcov zmluvných strán.

**4.** Táto zmluva nadobúda účinnosť dňom nasledujúcim po dni jej zverejnenia v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení.

**5.** Túto zmluvu v zmysle bodu 4. tohto článku zverejňuje:

1. Objednávateľ na svojom webovom sídle, alebo
2. ak zmluva nie je zverejnená podľa písmena a) tohto bodu do 7 dní odo dňa jej uzatvorenia, môže Zhotoviteľ podať návrh na jej zverejnenie v Obchodnom vestníku.

**6.** O zverejnení zmluvy podľa bodu 4. a 5. tohto článku svedčí písomné potvrdenie o zverejnení zmluvy. Objednávateľ vydá Zhotoviteľovi na požiadanie písomné potvrdenie o zverejnení zmluvy.

**7.** Táto zmluva je vyhotovená v piatich vyhotoveniach, pričom štyri vyhotovenia dostane Objednávateľ a jedno vyhotovenie dostane Zhotoviteľ diela.

**8.** Zmluvné strany prehlasujú, že si zmluvu riadne prečítali, schválili, zmluva je prejavom ich skutočnej, vážnej a slobodnej vôle, právny úkon nebol vykonaný pod nátlakom ani za nápadne nevýhodných podmienok, čo potvrdzujú svojím podpisom.

**Za Objednávateľa**: **Za Zhotoviteľa**:

V Nitre dňa ................................ V Nitre dňa ................................

**Mesto Nitra**

Marek Hattas

primátor Mesta Nitra